ZAPISNIK

     s 31. sjednice Vijeća Mjesnog odbora „Sveti Duh“
    održane 04. prosinca 2023., s početkom u 17,00 sati u  
                  u prostoru Mjesne samouprave „Sveti Duh“, Dunjevac 15 A                         
                       


Nazočni članovi Vijeća Gradske četvrti Črnomerec: Goran Jukić, Bojan Blažević, Nikola Šanta i Milodrag Pralas

Nenazočni članovi Vijeća Gradske četvrti Črnomerec: Ljubomir Marić i Vladimira Matošin i Sandra Bregant

Ostali nazočni: Gordana Kolovrat, (građanka vezana uz 6. točku dnevnog reda), Vlasta Simon-Bebek, stručni savjetnik za rad tijela Mjesne samouprave

Sjednicu otvara Goran Jukić, predsjednik Vijeća Mjesnog odbora „Sveti Duh“ te pozdravlja sve prisutne.
Predsjednik konstatira da je prisutno četri člana Vijeća, čime su stečeni uvjeti za raspravu i pravovaljano odlučivanje.

Predsjednik daje Zapisnik s 30. sjednice na glasovanje.
Zapisnik s 30. sjednice jednoglasno usvojen. 
Predsjednik daje izmjenu dnevnog reda na način da se 11. točka briše te točka 12. postaje točka 11.- zahtjev Domovinskog pokreta za korištenje prostora  jer su odustali od traženog. Tako izmijenjen dnevni red daje na glasovanje.

Jednoglasno usvojen slijedeći

    
                                           D n e v n i   r e d


1. Financijski plan Mjesnog odbora „Sveti Duh“ za 2024.
2. Plan malih komunalnih akcija Mjesnog odbora „Sveti Duh“ za 2024.
3. Prijedlog utroška sredstava asfalterskog programa iz Plana malih komunalnih akcija MO Sveti Duh
4. Ulica Črnomerec 105- postavljanje uzdignute plohe
5. Ulica Sveti Duh  2-10A- postavljanje rampe
6. Ulica Sveti Duh 170-180-izgradnja dječjeg igrališta i pristupnog puta
7. Ulica Sveti Duh (početak)- izmještanje koševa za smeće
8. Udruga za rad s djecom „Čarobnjak“-zahtjev za povremeno korištenje prostora mjesne samouprave Sveti Duh, Dunjevac a5 A
9. Stk Rakun- zahtjev za povremeno korištenje prostora mjesne samouprave Sveti Duh, Dunjevac 15 A
10. Judo klub Black belt bb-zahtjev za povremeno korištenje prostora mjesne samouprave Sveti Duh
11. Pitanja, prijedlozi i obavijesti





Ad.1. Financijski plan Mjesnog odbora „Sveti Duh“ za 2024.

Predsjednik kratko obrazlaže te otvara raspravu. Obzirom da se nitko ne javlja za riječ predsjednik daje prijedlog Zaključka na glasovanje.
Jednoglasno usvojen slijedeći
FINANCIJSKI PLAN
Mjesnog Odbora ''Sveti Duh''
za 2024.

Članak 1.
Financijski plan Mjesnog odbora ''Sveti Duh'' za 2024. (dalje u tekstu: Plan) sastoji se od:

PRIHODA:									75.950,00 €
RASHODA:									75.950,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	75.950,00

	6711
	PRIHODI ZA FINANCIRANJE RASHODA POSLOVANJA
	75.950,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	75.950,00

	Izvor 1.1. OPĆI PRIHODI I PRIMICI
	15.950,00

	3291
	NAKNADE ČLANOVIMA VIJEĆA MJESNOG ODBORA
	11.950,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	60.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	60.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.



Ad.2. Plan malih komunalnih akcija Mjesnog odbora „Sveti Duh“ za 2024.

Plan malih komunalnih akcija
Mjesnog odbora ''Sveti Duh'' za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Sveti Duh'', a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 60.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Črnomerec u 2024

Predsjednik otvara raspravu. Obzirom da se nitko ne javlja za riječ predsjednik daje prijedlog Zaključka na glasovanje.

Jednoglasno usvojen slijedeći



Ad. 3. Prijedlog utroška sredstava asfalterskog programa iz Plana malih komunalnih akcija MO Sveti Duh


Predsjednik kratko obrazlaže te otvara raspravu. Obzirom da se nitko ne javlja za riječ predsjednik daje prijedlog Zaključka na glasovanje. 
Jednoglasno usvojen slijedeći


Z A K LJ U Č A K
o prijedlogu utroška sredstava asfalterskog programa iz Plana malih komunalnih akcija MO Sveti Duh u 2024.


1. Vijeće Mjesnog odbora Sveti Duh raspravljalo je o prijedlogu utroška sredstava asfalterskog programa iz Plana malih komunalnih akcija u iznosu od 60.000,00 eura.
2. Vijeće traži da se asfaltiraju slijedeće ulice;
· Ulica Strma cesta od Ulice Sveti Duh do Ulice Strma cesta broj 15
· Ulica Podvinje
· Ulica Sveti Duh od Ilice do rotora
3. Ovaj Zaključak se dostavlja Vijeću Gradske četvrti Črnomerec i Gradskom uredu za mjesnu samoupravu, promet, civilnu zaštitu i sigurnost




Ad.4. Ulica Črnomerec 105- postavljanje uzdignute plohe


Predsjednik kratko obrazlaže  te otvara raspravu u kojoj sudjeluju svi vijećnici. Predsjednik daje prijedlog Zaključka na glasovanje. 
Jednoglasno usvojen slijedeći

Z A K LJ U Č A K
o postavljanju uzdignute plohe u Ulici Črnomerec kod kbr. 90 i 105


1. Vijeće Mjesnog odbora Sveti Duh raspravljalo je o prijedlogu građana za  postavljanje uzdignute plohe u Ulici Črnomerec kod kbr. 90 i 105.
1. Vijeće smatra da postoji opravdani razlog za postavljanje uzdignute plohe na navedenim lokacijama.
1. Ovaj Zaključak se dostavlja Vijeću Gradske četvrti Črnomerec na daljnje postupanje.




Ad.5. Ulica Sveti Duh  2-10A- postavljanje rampe


Predsjednik kratko obrazlaže traženo te otvara raspravu u kojoj su sudjelovali svi vijećnici. Predsjednik daje prijedlog Zaključa na glasovanje.
Jednoglasno usvojen slijedeći


Z A K LJ U Č A K
o postavljanju rampe  u Ulici Sveti Duh 2 do 10 A

1. Vijeće Mjesnog odbora Sveti Duh raspravljalo je o prijedlogu građana za  postavljanje rampe u Ulici Sveti Duh 2-10 A gdje zbog parkiranih automobila dolazi do nemogućnosti ulaska na navedenu lokaciju. Ukoliko Grad nije u mogućnosti financirati traženo stanari su spremni sami financirati postavljanje rampe.
2. Vijeće smatra da postoji opravdani razlog za postavljanje rampe na navedenoj lokaciji jer je to ujedno i vatrogasni put te traži da nadležni ured izda Rješenje za isto.
3. Ovaj Zaključak se dostavlja Vijeću Gradske četvrti Črnomerec na daljnje postupanje.


Ad. 6. Ulica Sveti Duh 170-180-izgradnja dječjeg igrališta i pristupnog
           puta

Predsjednik daje riječ gospođi Gordani Kolovrat koja obrazlaže traženo.

Predsjednik daje prijedlog zaključa na glasovanje.
Jednoglasno usvojen slijedeći

 Z A K LJ U Č A K
o izgradnji dječjeg igrališta u Ulici Sveti Duh 170-180 i pristupnog puta


1. Vijeće Mjesnog odbora Sveti Duh raspravljalo je o prijedlogu građana za  izgradnju dječjeg igrališta u Ulici Sveti Duh 170-180 i pristupnog puta.

2. Vijeće podržava inicijativu građana za izgradnju traženog te predlaže da se ispita vlasništvo k.č. 518, 524, 528 i 529.


3. Ovaj Zaključak se dostavlja Vijeću Gradske četvrti Črnomerec na daljnje postupanje.






Ad.7. Ulica Sveti Duh- izmještanje koševa za smeća

Predsjednik otvara raspravu u kojoj su sudjelovali svi vijećnici.
Predsjednik daje prijedlog Zaključka na glasovanje.



Z A K LJ U Č A K
                         o izmještanju koševa za smeće na početku Ulice Sveti Duh


1. Vijeće Mjesnog odbora Sveti Duh raspravljalo je o prijedlogu građana za  izmještanje koševa za smeće na početku Ulice Sveti Duh.

2. Vijeće podržava inicijativu građana da se koševi za smeće izmjeste na lokacije kod kbr. 27/29 ili da se na toj lokaciji postave novi koševi

3. Ovaj Zaključak se dostavlja Vijeću Gradske četvrti Črnomerec na daljnje postupanje.


Ad.8. Udruga za rad s djecom „Čarobnjak“-zahtjev za povremeno korištenje
          prostora mjesne samouprava Sveti Duh, Dunjevac 15 A

Predsjednik daje prijedlog Zaključka na glasovanje. 
Jednoglasno usvojen slijedeći

Z A K LJ U Č A K
o povremenom korištenju prostora mjesne samouprave

1. Udruzi za rad s djecom „Čarobnjak“ odobrava se povremeno korištenje prostora u objektu koji koristi Mjesni odbor „Sveti Duh“, Dunjevac 15 A u terminu utorkom od 18-20 i petkom od 18-20.
2. Prostor iz točke 1. ovog zaključka koristit će Udruga za rad s djecom „Čarobnjak“.
3. Udruga za rad s djecom „Čarobnjak“ se obvezuje postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdati će odobrenje o korištenju.


Ad.9. Stk Rakun-zahtjev za povremeno korištenje prostora mjesne
          samouprave Sveti Duh, Dunjevac 15 A

Z A K LJ U Č A K
o povremenom korištenju prostora mjesne samouprave

1. Stk Rakun odobrava se povremeno korištenje prostora u objektu koji koristi Mjesni odbor „Sveti Duh“, Dunjevac 15 A u terminu ponedjeljak od 18-20, utorak od 8-11, 13-16 i 21-22, srijeda 18-22, četvrtak 8-11 i 13-16, petak 8-11 i 13-16, subota 19-22 i nedjeljom od 10-12.
2. Prostor iz točke 1. ovog zaključka koristit će Stk Rakun .
3. Stk Rakun se obvezuje postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdati će odobrenje o korištenju.

Ad.10. Judo klub Black belt bb-zahtjev za povremeno korištenje prostora
            mjesne samouprave Sveti Duh

Z A K LJ U Č A K
o povremenom korištenju prostora mjesne samouprave

1. Judo klub Blach belt bb odobrava se povremeno korištenje prostora u objektu koji koristi Mjesni odbor „Sveti Duh“, Dunjevac 15 A u terminu utorkom od 16-18 i četvrtkom od 16-18.
2. Prostor iz točke 1. ovog zaključka koristit će Judo klub Blach belt bb.
3. Judo klubu Blach belt bb se obvezuje postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu, promet, civilnu zaštitu i sigurnost izdati će odobrenje o korištenju.

Obzirom da se nitko ne javlja za riječ predsjednik zatvara sjednicu




Sjednica je završila u 17,35 sati
Zapisnik sastavila:
Natalija Vidak	
				
KLASA: 024-08/23-003/2319
URBROJ: 251-06-11-3/004-23-2 
U Zagrebu, 04. prosinca 2023.

